**LĪGUMS Nr. FM VID 2023/256**

**“Rāciju remonts”**

|  |  |
| --- | --- |
| Rīgā  | Dokumenta datums ir tā elektroniskās parakstīšanas datums  |

**Valsts ieņēmumu dienests**, tā ģenerāldirektora vietnieces Antras Gremzdes personā, kura rīkojas saskaņā ar Valsts ieņēmumu dienesta ģenerāldirektora 2023. gada 29. novembra pilnvaru Nr. 570 “Par A. Gremzdes pilnvarojumu” (turpmāk – Pasūtītājs), no vienas puses, un

**\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma “Rāciju remonts”, iepirkuma identifikācijas Nr. FM VID 2023/256, rezultātiem, noslēdz šādu līgumu (turpmāk – Līgums).

1. **Līguma priekšmets**

Pasūtītājs pasūta un Izpildītājs veic Līguma Pielikumā minēto rāciju (turpmāk – Ierīce/-es) diagnostiku un remontu saskaņā ar Līguma un tā Pielikuma noteikumiem (turpmāk – Pakalpojums).

1. **Līguma summa un norēķinu kārtība**
	1. Līguma kopējā summa ir **9 999,00 EUR** (deviņi tūkstoši deviņi simti deviņdesmit deviņi *euro* un 00 centi), bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļa likmi.
	2. Līguma summā ir ietvertas visas Līguma 1.punktā minētā Pakalpojuma izmaksas saskaņā ar Līguma Pielikumā noteiktajām cenām, un remontā izmantoto detaļu izmaksas, par kurām Pasūtītājs maksā saskaņā ar tāmi.
	3. Līguma Pielikumā noteiktajās Pakalpojuma cenās ir ietvertas visas izmaksas, kas saistītas ar Ierīces diagnostiku, remontu, transporta izdevumi, garantijas, nodokļi (izņemot PVN), nodevas un citas ar Līguma savlaicīgu un kvalitatīvu izpildi saistītas izmaksas.
	4. Pakalpojuma cenas tiek noteiktas, paredzot prognozējamo cenu svārstību risku un ir nemainīgas visā Līguma darbības laikā.
	5. Izpildītājs sagatavotos rēķinus nosūta uz Pasūtītāja elektroniskā pasta adresi FP.lietvediba@vid.gov.lv, e-rēķini ir sūtami uz eAdresi EINVOICE\_VID@ 90000069281. Ja Izpildītājs iesniedz elektronisko rēķinu tam jāatbilst normatīvajos aktos noteiktajam formātam.
	6. Pasūtītājs par sniegto Pakalpojumu samaksu veic saskaņā ar Līguma Pielikumā noteiktajām cenām un tāmi, pārskaitot naudu uz Izpildītāja norēķinu kontu kredītiestādē 30 (trīsdesmit) dienu laikā no dienas, kad Pušu pilnvarotās personas parakstījušas nodošanas-pieņemšanas aktu un Pasūtītājs saņēmis rēķinu.
	7. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojumu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.7.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
	8. Par samaksas dienu uzskatāms naudas pārskaitīšanas datums no Pasūtītāja norēķinu konta.
	9. Pasūtītājam nav pienākuma izlietot visu Līguma 2.1.apakšpunktā noteikto Līguma kopējo summu, piesakot Pakalpojumus Līgumā noteiktajā kārtībā.
2. **Līguma darbības termiņš**
	1. Līgums stājas spēkā ar 2024.gada 1.janvāri. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
	2. Pasūtītājs pasūta Ierīču remontu līdz 2029.gada 31.decembrim vai līdz brīdim, kad ir izlietota Līguma 2.1.apakšpunktā noteiktā Līguma kopējā summa atkarībā no tā, kurš nosacījums iestājas pirmais.
	3. Līgums ir spēkā līdz Pušu saistību pilnīgai izpildei.
	4. Pusēm ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to otrai Pusei.
	5. Pasūtītājs ir tiesīgs vienpusēji izbeigt Līgumu, par to rakstiski brīdinot otru Pusi vismaz 1 (vienu) darba dienu iepriekš, ja:
		1. atbilstoši Starptautisko un Latvijas Republikas nacionālo sankciju likumam Līguma 9.7.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
		2. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
	6. Neskatoties uz Līguma izbeigšanu, Izpildītājs nodrošina Līgumā noteikto garantijas nosacījumu savlaicīgu un kvalitatīvu izpildi, izņemot, ja Līgums izbeigts Līguma 3.5.apakšpunktā noteikto apstākļu dēļ.
3. **Pakalpojuma sniegšanas kārtība**
	1. Izpildītājs apņemas:
		1. sniegt Pakalpojumu kvalitatīvi un savlaicīgi saskaņā ar Līguma 9.1.1.apakšpunktā noteiktās Pasūtītāja pilnvarotās personas (turpmāk – Pasūtītāja pilnvarotā persona) Līguma 9.2.apakšpunktā noteiktajā kārtībā iesniegto pieteikumu Līguma 9.1.2.apakšpunktā noteiktajai Izpildītāja pilnvarotajai personai (turpmāk – Izpildītāja pilnvarotā persona);
		2. ierasties un pieņemt Ierīces diagnostikai un remontam, kā arī nodot tās pēc diagnostikas vai remonta Talejas ielā 1, Rīgā, Pasūtītāja darba laikā no pirmdienas līdz ceturtdienai no plkst.08.15 līdz plkst. 16.00 un piektdienās no plkst.08.15 līdz plkst.15.00;
		3. Ierīces pieņemt diagnostikai un remontam 2 (divu) darba dienu laikā pēc Pasūtītāja pilnvarotās personas pieteikuma nosūtīšanas ar Ierīces nodošanas-pieņemšanas aktu, ko saskaņo un iesniedz elektroniski. Nodošanas-pieņemšanas aktā norāda Līguma numuru, datumu, Izpildītāju un Ierīci;
		4. veikt Ierīces diagnostiku 2 (divu) darba dienu laikā pēc Ierīces pieņemšanas diagnostikai un remontam:
			1. ja Izpildītājs, veicot Ierīces diagnostiku, konstatē, ka Ierīcei nepieciešams remonts un to veikt ir iespējams, Līguma 9.2.apakšpunktā noteiktajā kārtībā iesniegt Pasūtītāja pilnvarotajai personai saskaņošanai remonta tāmi. Tāmē norāda Ierīces paredzamo remonta ilgumu stundās, remonta izpildes termiņu, remontam nepieciešamās detaļas, materiālus un to cenas. Pasūtītāja pilnvarotā persona ir tiesīga arī nesaskaņot tāmi;
			2. ja Izpildītājs, veicot Ierīces diagnostiku, konstatē, ka Ierīces remontu veikt nav iespējams, tad 2 (divu) darba dienu laikā pēc Ierīces pieņemšanas diagnostikai un remontam, parakstot Ierīces un Ierīces diagnostikas nodošanas-pieņemšanas aktu, ko saskaņo un iesniedz elektroniski, nodot Ierīci Pasūtītāja pilnvarotajai personai. Nodošanas-pieņemšanas aktā norāda Līguma numuru, datumu, Izpildītāju, Ierīci, diagnostikas veikšanu un tās rezultātu, veikto darbu cenu un kopsummu, vai diagnostika veikta Līgumā norādītajā termiņā, un, kavējuma gadījumā, kavējuma ilgums dienās un Līgumā paredzētais līgumsoda piemērošanas punkts. Nodošanas-pieņemšanas aktam pievieno parakstītu defektācijas slēdzienu ar Ierīces bojājumu aprakstu;
		5. uzsākt remontu tikai pēc tam, kad tāme par remonta veikšanu ir saskaņota ar Pasūtītāja pilnvaroto personu un veikt remontu termiņā, kāds saskaņots remonta tāmē;
		6. pēc remonta veikšanas, parakstot Ierīces un Ierīces diagnostikas un remonta nodošanas-pieņemšanas aktu, ko iesniedz un saskaņo elektroniski, nodot Ierīci Pasūtītāja pilnvarotajai personai. Nodošanas-pieņemšanas aktā norāda Līguma numuru, datumu, Izpildītāju, Ierīci, diagnostikas veikšanu un tās rezultātu, veiktā remonta ilgumu stundās un remontam izlietotās detaļas, materiālus un to cenu, veikto darbu cenu un kopsummu, vai diagnostika veikta Līgumā norādītajā un remonts veikts tāmē norādītajā termiņā, un, kavējuma gadījumā, kavējuma ilgums dienās un Līgumā paredzētais līgumsoda piemērošanas punkts.
		7. nodrošināt, ka Līguma izpildes laikā Ierīču remontu veiks speciālisti, kuri ir apmācīti darbam ar Ierīcēm un kuriem ir pieredze Ierīču diagnostikas un remonta nodrošināšanā.
	2. Pasūtītājs apņemas:
		1. nodot Ierīci Izpildītāja rīcībā Ierīces diagnostikai un remontam par Ierīces nodošanu Pasūtītāja pilnvarotajai personai parakstot Ierīces nodošanas-pieņemšanas aktu;
		2. pieņemt Ierīci un Izpildītāja veiktos darbus pēc Ierīces diagnostikas vai diagnostikas un remonta, Pasūtītāja pilnvarotajai personai parakstot attiecīgo nodošanas-pieņemšanas aktu;
		3. neparakstīt attiecīgos nodošanas-pieņemšanas aktus, ja Pasūtītāju neapmierina veikto darbu kvalitāte. Šādā gadījumā Pasūtītāja pilnvarotā persona 2 (divu) darba dienu laikā iesniedz Izpildītāja pilnvarotajai personai rakstisku un motivētu pretenziju. Darbu izpildes termiņā ieskaita visu laika periodu līdz brīdim, kad Izpildītājs novērš Pasūtītāja iebildumus attiecībā uz veikto darbu kvalitāti un Pušu pilnvarotās personas paraksta attiecīgo nodošanas-pieņemšanas aktu. Šajā apakšpunktā minētajā gadījumā darbu izpildes termiņā netiek ieskaitīts laika periods no darbu izpildes dienas Pasūtītāju neapmierinošā kvalitātē līdz pretenzijas iesniegšanas dienai;
		4. samaksāt Izpildītājam par kvalitatīvi un atbilstoši Līguma un tā Pielikuma nosacījumiem sniegto Pakalpojumu saskaņā ar Līguma 2.6.apakšpunktu.
4. **Garantijas noteikumi**
	1. Izpildītājs apņemasnodrošināt Izpildītāja veiktajam Ierīces remontam un tajā izmantotajām detaļām 1 (viena) gada garantijas termiņu no Līguma 4.1.6.apakšpunktā noteiktā nodošanas-pieņemšanas akta abpusējas parakstīšanas dienas.
	2. Ierīces bojājumu gadījumos, kas radušies Izpildītāja nekvalitatīvi veikta remonta vai remontā izmantoto nekvalitatīvu detaļu dēļ, Izpildītājs par saviem līdzekļiem veic Ierīces remontu (novērš Ierīces bojājumus) 10 (desmit) darba dienu laikā no Pasūtītāja pilnvarotās personas pretenzijas nosūtīšanas dienas.
	3. Līguma garantijas noteikumi attiecas uz garantijas darbības laikā neierobežotu reižu skaitu Ierīču remontos nomainītajām detaļām un veiktajiem Ierīču remontiem.
5. **Pušu atbildība**
	1. Pasūtītājs pieprasa un Izpildītājam maksā līgumsodu 20 EUR (divdesmit *euro*) apmērā par katru nokavēto dienu, bet ne vairāk kā 500 EUR (pieci simti *euro*) apmērā par katru gadījumu:
		1. par Līguma 4.1.3.apakšpunktā noteiktā Ierīces pieņemšanas diagnostikai un remontam termiņa nokavējumu;
		2. par Līguma 4.1.4.apakšpunktā noteiktā termiņa nokavējumu;
		3. par Līguma 4.1.5.apakšpunktā noteiktā Ierīces remonta termiņa nokavējumu;
		4. par Līguma 5.2.apakšpunktā noteiktā garantijas termiņa laikā atklājušos Ierīces bojājumu novēršanas termiņa nokavējumu.
	2. Par Līguma 7.1.apakšpunktā noteikto ziņu prettiesisku izpaušanu Pasūtītājs pieprasa un Izpildītājs maksā līgumsodu 100 EUR (viens simts *euro*) apmērā par katru gadījumu.
	3. Par Līguma 2.5.apakšpunktā norādītā samaksas termiņa neievērošanu Izpildītājs ir tiesīgs prasīt no Pasūtītāja līgumsodu 0,1% (vienas procenta desmitdaļas) apmērā no savlaicīgi nesamaksātās summas par katru nokavēto maksājumu dienu. Līgumsoda pieaugums apstājas sasniedzot 10% no kavētā maksājuma.
	4. Par Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Izpildītājam 1 (viena) mēneša laikā sniegt atbildi par savu izvēli – līgumsodu ietvert nākamajā Pasūtītāja maksājamā summā (dzēst ieskaita veidā) vai nomaksāt to sekojošos termiņos, nepārsniedzot Līguma spēkā esamības termiņu:

**6.4.1.** 1 (vienā) mēnesī, ja līgumsoda apmērs nepārsniedz EUR 1000 (vienu tūkstoti *euro*);

* + 1. 3 (trīs) mēnešos, ja līgumsoda apmērs ir no EUR 1001 (viena tūkstoša viena *euro*) un vairāk.
	1. Ja Izpildītājs ir izvēlējies līgumsodu dzēst ieskaita veidā, tad Izpildītājs, izrakstot nākamo rēķinu par sniegto Pakalpojumu rēķinā norāda Pakalpojuma kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītāja maksājamām summām.
	2. Ja Izpildītājs izvēlas līgumsoda samaksu veikt maksājuma veidā un līgumsoda summa pārsniedz EUR 1001 (vienu tūkstoti un vienu *euro*), tad Izpildītājs ir tiesīgs lūgt sadalīt līgumsoda samaksu pa daļām. Šādā gadījumā Puses noslēdz vienošanos par līgumsoda samaksas grafiku un kopējais līgumsoda samaksas termiņš nevar pārsniegt Līguma darbības termiņu.
	3. Gadījumā, ja Izpildītājs neveic aprēķinātā līgumsoda samaksu 6.4.apakšpunktā norādītajos termiņos vai ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.
	4. Pusēm saskaņā ar Civillikumu ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies Puses prettiesiskas darbības vai bezdarbības rezultātā, kam par iemeslu ir ļauns nolūks vai rupja neuzmanība, un ir konstatēts un pierādīts zaudējumu esamības fakts un zaudējumu apmērs, kā arī cēloniskais sakars starp attiecīgo darbību vai bezdarbību un nodarītajiem zaudējumiem.

**6.9.** Līgumsoda samaksa neatbrīvo Puses no Līguma saistību izpildes un zaudējumu atlīdzināšanas.

**6.10.** Ja nokavēta kādas Līgumā noteiktās saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktās saistības izpildes termiņa un ietver dienu, kurā saistība izpildīta.

1. **Informācijas neizpaužamība**
	1. Izpildītājs apņemas visā Pušu sadarbības laikā, kā arī pēc tam neizpaust trešajām personām ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam sniegto Pakalpojumu. Visa informācija, ko Pasūtītājs sniedz Izpildītājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.
	2. Līguma 7.1.apakšpunktā minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
	3. Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.
2. **Nepārvarama vara**
	1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.
	2. Par nepārvaramu varu netiek uzskatīta Izpildītāju speciālistu nepieejamība darba nespējas vai citu iemeslu dēļ (ja vien minētās problēmas tieši neizriet no nepārvaramas varas).
	3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
	4. Puses tiek atbrīvotas no atbildības saskaņā ar Līguma 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 8.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
	5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

**9. Citi noteikumi**

* 1. Puses vienojas, ka ar Līguma izpildi saistītos jautājumus risinās Pušu pilnvarotās personas:
		1. no Pasūtītāja puses -Valsts ieņēmumu dienesta Nodrošinājuma pārvaldes Muitas tehniskā aprīkojuma daļas iekārtu ekspluatācijas inženieris Andris Kauliņš (tālr. 67122576, e-pasts: Andris.Kaulins@vid.gov.lv); Valsts ieņēmumu dienesta Nodrošinājuma pārvaldes Muitas tehniskā aprīkojuma daļas projekta vadītājs Dzintars Melngailis (tālr. 67122577, e-pasts: Dzintars.Melngailis@vid.gov.lv);
		2. no Izpildītāja puses – \_\_\_\_\_\_ (tālr.: \_\_\_\_\_\_\_\_, e-pasts:\_\_\_\_\_\_\_\_).
	2. Pakalpojuma sniegšanas pieteikumus, paziņojumus par tāmes saskaņošanu, pretenzijas par Pakalpojuma kvalitāti u.c. Pasūtītāja pilnvarotā persona piesaka nosūtot Izpildītāja pilnvarotai personai pa e-pastu. Pieteikuma, paziņojuma, pretenzijas u.c. nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pastam laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu, kas nepieciešamības gadījumā katrai no Pusēm var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī uzdevumu neizpildi.
	3. Kādam no Līguma noteikumiem zaudējot spēku Latvijas Republikā spēkā esošo normatīvo aktu grozījumu gadījumā, Līgums nezaudē spēku tā pārejos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
	4. Ja kādai no Pusēm tiek būtiski mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, tālruņa, adreses u.c., tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 7. (septītajā) darba dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem, tajā skaitā, ja kāda no Pusēm maina pilnvaroto personu skaitu. Šajā apakšpunktā minēto paziņojumu no Pasūtītāja puses ir tiesīgs parakstīt pastāvīgas struktūrvienības vadītājs vai persona kura viņu aizvieto.
	5. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos 1 (vienu) mēnesi iepriekš.
	6. Par Līguma grozījumiem un papildinājumiem, izņemot Līguma 9.4.apakšpunktā noteiktos gadījumus, Puses vienojas rakstiski. Līguma grozījumi un papildinājumi ir Līguma neatņemama sastāvdaļa.
	7. Izpildītājs 2 (divu) darba dienu laikā rakstveidā informē Pasūtītāju:
		1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
		2. ja mainās Izpildītāja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta;
		3. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
	8. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
	9. Neviena no Pusēm nedrīkst nodot savas tiesības, kas saistītas ar Līgumu trešajai personai bez otras Puses rakstiskas piekrišanas.
	10. Strīdus, kas var rasties Līguma izpildes rezultātā vai saistībā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas normatīvajos aktos paredzētajā kārtībā.
	11. Līgums sastādīts latviešu valodā uz 7 (septiņām) lapām, tā pielikums uz 1 (vienas) lapas elektroniska dokumenta veidā un parakstīts ar drošu elektronisko parakstu.
1. **Pušu rekvizīti**

|  |  |
| --- | --- |
|  **Pasūtītājs:****Valsts ieņēmumu dienests**Talejas iela 1, Rīga, LV-1978Reģ. Nr.: 90000069281PVN reģ.Nr.: LV90000069281eAdrese:\_DEFAULT@90000069281Tālr.: +371 67122689Norēķinu rekvizīti: Valsts kaseKods: TRELLV22Konta Nr.: LV26TREL2130056037000 |  **Izpildītājs:**Reģ.Nr.PVN reģ.Nr.: eAdrese:Tālr.Norēķinu rekvizīti:Kods:Konta Nr.:  |
| ģenerāldirektora vietniece Antra Gremzde |  |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

Pielikums

Līgumam Nr. FM VID 2023/256

“Rāciju remonts”

Dokumenta datums ir tā

elektroniskās parakstīšanas datums

**Valsts ieņēmumu dienests**, tā ģenerāldirektora vietnieces Antras Gremzdes personā, kura rīkojas saskaņā ar Valsts ieņēmumu dienesta ģenerāldirektora 2023. gada 29. novembra pilnvaru Nr. 570 “Par A. Gremzdes pilnvarojumu” (turpmāk – Pasūtītājs), no vienas puses, un

**\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_ (turpmāk – Izpildītājs), no otras puses vienojās par sekojošām Pakalpojumu cenām:

**Pakalpojuma cenas**

| Nr. p.k. | Ierīces nosaukums un modelis | Vienas remonta darba stundas cena EUR (bez PVN)  | Vienas Ierīces diagnostikas veikšanas cena EUR (bez PVN) |
| --- | --- | --- | --- |
| 1. | Motorola GP340 |  |  |
| 2. | Motorola GP340 Ex |  |  |
| 3. | Motorola DP4401 Ex |  |  |
| 4. | Motorola DP3441 |  |  |
| 5. | Motorola VX-261 |  |  |
| 6. | Hytera TC700 |  |  |
| 7. | Hytera TC700 Ex Plus |  |  |
| 8. | Albrecht AE4200R |  |  |
| 9. | Midland Alan 48 Excel Multi |  |  |
| 10. | Sepura STP9000 |  |  |
| 11. | Sepura STP9200 |  |  |
| 12. | Motorola APX 2000 |  |  |

**Pušu rekvizīti**

|  |  |
| --- | --- |
| Pasūtītājs: ģenerāldirektora vietniece Antra Gremzde | Izpildītājs:  |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU